پرزیدنت رجب طیب اردوغان، بیرلشمیش میلت‌لر تشکیلاتی‌نین یئنی باش کاتیبی آنتونیو گوترشی تلفنلا آرایا‌راق، اؤرگوتور، سوریه‌نین حلب شهری اوچون حرکته گئچمه‌سی‌نین اؤنمینه توخوندو.
جمهورباشقانلیغی قایناقلاریندان‌ الده ائدیلن بیلگییه گؤره، اردوغان، گوترشی بیرلشمیش میلت‌لر باش کاتیبی وظیفه‌سینی آند ایچه‌رک اوستلنمه‌سینه گؤره تبریک ائتدی.
باشاری دیلک‌لرینی چاتدیردیغی گوترش ایله حلب‌ده‌کی اینسان‌لیق درامینی دا دانیشان پرزیدنت اردوغان، دمشق رژیمی‌نین و دستکچی‌لری‌نین حلبده ایجرا ائتدیک‌لری وحشتین بوتون دونیانی دهشته سالدیغینا دقت چکدی، شهردکی اورتامین مطلق راحاتلاتیلماسی لازیم اولدوغونو وورغولادی.
تورکیه‌نین بونو تامین ائتمه‌یه یؤنلدیگینی ایفاده ائدن اردوغان، بو چرچیوه‌ده قیسما بیر آتیشکس اوزرینده آنلاشما تامین ائدیلدیگینی خاطیرلاتدی.
پرزیدنت اردوغان، وطنداش‌لارین و مخالیف‌لرین تخلیه‌سینه دایر چابالارین آرتدیریلدیغینی، سونرا دا بؤلگه‌یه انسانی یاردیم‌لارین چاتدیریلماسینا اوداقلانیلاجاغینی وورغولادی.
حلبده یاشانان‌لار قارشی‌سیندا بیرلشمیش میلت‌لرین حرکته گئچمه‌سی‌نین اؤنمینه توخونان اردوغان، قونویلا ایلگیلی اولا‌راق بیرلشمیش میلت‌لر باش قورولونون فؤوقع‌ا‌لعاده توپلانماسینی گؤزلدیک‌لرینی ایفاده ائتدی.
گوترش ایسه، سوریه و عراق‌دان گلن سیغینماچی‌لار قونوسوندا ائتدیکلریله بوتون دونیادا تقدیر توپلایان تورکیه‌نین حلب مسئله‌سین‌دکی حساس‌لیغینا قاتیلدیغینی ایفاده ائده‌رک، اولوسلارآراسی توپلومون بو دراما ایزله‌ییجی قالماماسی لازیم اولدوغونو سؤیله‌دی.
